નવરાત્રિના પ્રારંભ સાથે જ દિવાળીના તહેવારોની બજારોમાં ઘરાકીનો પ્રારંભ થઈ ગયો છે. ચાલુ વર્ષે ચોમાસુ સામાન્ય કરતાં સારું ગયું છે, આથી દીવાળી રંગેચંગે ઉજવાશે. બજારોમાં ઘરાકી તો ખરી… પણ ઈ કોમર્સ કંપનીઓને ઑનલાઈન વેચાણમાં અનેકગણો વધારો થશે. હવે ઑનલાઈન ખરીદીનો ટ્રેન્ડ સતત વધી રહ્યો છે. તાજેતરમાં જ નવરાત્રિ શરૂ થતાંની સાથે જ ઈ કોમર્સ કંપનીઓનું રૂપિયા 9000 કરોડનું વેચાણ થયાના આંકડા પ્રસારિત કરાયાં હતાં. જેના પરથી સ્પષ્ટ થાય છે કે દશેરા પછી સેલેરી અને બોનસ છૂટું થતાં આ ઘરાકીમાં નોંધપાત્ર વધારો થશે.